Lugo (provincija)

Provincija Lugo (španjolski: Provincia de Lugo) je jedna od četiri provincije španjolske autonomne zajednice - Galicije, koja se nalazi na sjeverozapadu Španjolske. Geografija Provincija Lugo prostire se na površini od 9,856 km² u kojoj živi 333,634 stanovnika. Provincija je osnovana 1833. uz obale Biskajskog zaljeva. Atlanska obala Luga duga je nekih 100 km, proteže se od estuarija rijeke Sor na zapadu, do estuarija rijeke Eo zvanog Ribadeo na istoku. To je kraj malih luka i ribarskih sela. Po unutrašnjosti ukrštaju se zapadni obronci Kantabrijskog gorja sa Galicijskim masivom, isprepleteni riječnim dolinama. Najveći vodotok je rijeka Minho koja protiče duž jugozapada uz portugalsku granicu do Atlanskog oceana. Privreda Lokalni termalni izvori sa spa centrima privlače nešto turista, ali glavni izvori prihoda leže u poljoprivredi, proizvodnji hrane i ribolovu. Lugo je jedan od glavnih španjolskih proizvođača raži i krumpira, ali je stočarstvo za ekonomiju provincije još važnije. Industrijski razvoj dobio je snažan poticaj 1980. kad je podignuta prva španjolska tvornica aluminija u San Ciprianu, sa lukom i skladištima za boksit. Provincija Lugo je jedna od glavnih šumarskih regija u Španjolskoj. Pored Luga koji je i administrativni centar provincije, ostali veći urbani centri su; Mondoñedo (sjedište biskupije), Monforte de Lemos, Sarria i Vivero. Reference Vanjske veze Diputación de Lugo Arhivirano 2018-06-18 na Wayback Machine-u (es)